P. Hrušovský, podpredseda NR SR: (2002-06-27):
Teraz dávam slovo poverenej spravodajkyni pani poslankyni Angelovičovej... (Reakcia z pléna.) Pán poslanec Antecký? Pánovi poslancovi Anteckému, aby ako poverený spravodajca informoval Národnú radu o odporúčaní. M. Antecký, poslanec: Vážený pán podpredseda Národnej rady, vážený pán podpredseda vlády, vážené kolegyne, kolegovia, predkladám spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Českej republiky o vnútrozemskej plavbe, vrátane dodatku. Výbor Národnej rady Slovenskej republiky pre hospodárstvo, privatizáciu a podnikanie v súlade s § 78 a 88 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky predkladá Národnej rade Slovenskej republiky ako gestorský výbor spoločnú správu výborov Národnej rady Slovenskej republiky k návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Českej republiky o vnútrozemskej plavbe, vrátane dodatku (tlač 1178). Predseda Národnej rady Slovenskej republiky pridelil návrh na vyslovenie súhlasu rozhodnutím č. 1302 z 25. septembra 2001 na prerokovanie do 17. októbra 2001 týmto výborom: Ústavnoprávnemu výboru Národnej rady Slovenskej republiky, Zahraničnému výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie. Ako gestorský výbor bol určený Výbor Národnej rady Slovenskej republiky pre hospodárstvo, privatizáciu a podnikanie s lehotou prerokovania do 18. októbra 2001 a schválenie spoločnej správy výborov. Uvedené výbory prerokovali pridelenú parlamentnú tlač vrátane gestorského výboru. Vláda Slovenskej republiky doručila k parlamentnej tlači 5. júna 2002 dodatok, v ktorom určila doložku prednosti medzinárodnej zmluvy pred zákonmi. Predložený dodatok pridelil predseda Národnej rady Slovenskej republiky na prerokovanie gestorskému výboru. Gestorský výbor prerokoval a schválil v súlade s § 79 ods. 4. rokovacieho poriadku spoločnú správu výborov a uznesením č. 830 z 18. júna 2002 prijal uznesenie. Iné výbory Národnej rady Slovenskej republiky návrh na vyslovenie súhlasu neprerokovali. Gestorskému výboru do začatia jeho rokovania neoznámili poslanci, ktorí nie sú členmi výborov v uvedenej časti, svoje stanoviská podľa § 75 ods. 2 rokovacieho poriadku. Výbory, ktorým bola pridelená parlamentná tlač na prerokovanie, zaujali tieto stanoviská: Ústavnoprávny výbor Národnej rady Slovenskej republiky prerokoval návrh 9. októbra 2001 a uznesením č. 690 odporučil Národnej rade Slovenskej republiky vysloviť s návrhom súhlas a rozhodnúť, že ide o zmluvu podľa čl. 7 ods. 5 Ústavy Slovenskej republiky. Zahraničný výbor Národnej rady Slovenskej republiky prerokoval návrh 9. októbra 2001 a uznesením č. 160 odporučil Národnej rade Slovenskej republiky vysloviť s návrhom súhlas a rozhodnúť, že ide o zmluvu podľa čl. 7 ods. 5 Ústavy Slovenskej republiky. Výbor Národnej rady Slovenskej republiky pre hospodárstvo, privatizáciu a podnikanie prerokoval aj tento dodatok 18. júna 2002 a uznesením č. 829 odporučil Národnej rade Slovenskej republiky vysloviť s návrhom súhlas. Gestorský výbor na základe rokovaní výborov Národnej rady Slovenskej republiky v súlade s § 88 ods. 2 a 3 rokovacieho poriadku odporúča Národnej rade Slovenskej republiky podľa čl. 86 písm. e) Ústavy Slovenskej republiky vysloviť súhlas s Dohodou medzi vládou Slovenskej republiky a vládou Českej republiky o vnútrozemskej plavbe, vrátane dodatku (tlač 1178), a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Súčasne poveril uznesením výboru č. 830 z 18. júna 2002 spoločného spravodajcu poslanca Anteckého predložiť Národnej rade Slovenskej republiky spoločnú správu a poveril ho právomocami podľa § 79 ods. 5. Toľko k prednesenej spoločnej správe.